OpenLLM-France/wikimedia huggingface dataset:
# Joseba Zaldua

Joseba Zaldua Bengoetxea (Donostia, Gipuzkoa, 1992ko ekainaren 24a) euskal herritar futbolaria da. Eskuin atzelari postuan jokatzen du errealean. Zaldua Real Sociedadeko harrobian hazi zen. 2010-2011 denboraldian egin zuen debuta Sansen, hau da, Real Sociedad Bn eta hainbat denboraldi jokatu zituen bigarren B mailan. 2010eko azaroaren 23an Zalduak bere lehen partidu ofiziala jokatu zuen, Celta de Vigoren aurkako 4-3 garaipenean. Lehen 80 minutuak jokatu zituen, haren ordez Javier Ros sartu arte. Gutxi gorabehera hilabete geroago, kontratu berria sinatu zuen Realarekin, 2016. urteraino. 2014ko maiatzaren 24an, Zalduak Txuri-urdinekiko lotura berritu zuen 2018. urte arte, eta behin betiko igo zen lehen taldera.

## Kirol ibilbidea

2023ko Ekainaren 30ean eguneratua. Datu ofizialak.
| Taldea | Maila | Denboraldia | Liga | Liga | Kopa | Kopa | Champions League | Champions League | Europa League | Europa League | Conference League | Conference League | Superkopa | Superkopa | Denera | Denera |
| Taldea | Maila | Denboraldia | JP | G | JP | G | JP | G | JP | G | JP | G | JP | G | JP | G |
| Sanse | 2.B | 2010/11 | 1 | 0 | - | - | - | - | - | - | | | - | - | 1 | 0 |
| Sanse | 2.B | 2011/12 | 20 | 1 | - | - | - | - | - | - | | | - | - | 20 | 1 |
| Sanse | 2.B | 2012/13 | 32 | 1 | - | - | - | - | - | - | | | - | - | 32 | 1 |
| Sanse | 2.B | 2013/14 | 14 | 0 | - | - | - | - | - | - | | | - | - | 14 | 0 |
| Sanse | Denera | Denera | 67 | 2 | - | - | - | - | - | - | | | - | - | 67 | 2 |
| Real Sociedad | 1. | 2013/14 | 10 | 0 | 7 | 0 | 0 | 0 | - | - | | | - | - | 17 | 0 |
| Real Sociedad | 1. | 2014/15 | 23 | 0 | 1 | 0 | - | - | 4 | 0 | | | - | - | 28 | 0 |
| Real Sociedad | 1. | 2015/16 | 13 | 0 | 0 | 0 | - | - | - | - | | | - | - | 13 | 0 |
| Real Sociedad | 1. | 2016/17 | 14 | 0 | 3 | 0 | - | - | - | - | | | - | - | 17 | 0 |
| Real Sociedad | Denera | Denera | 60 | 0 | 11 | 0 | 0 | 0 | 4 | 0 | | | - | - | 75 | 0 |
| Leganés | 1. | 2017/18 | 30 | 1 | 0 | 0 | - | - | - | - | | | - | - | 30 | 1 |
| Leganés | Denera | Denera | 30 | 1 | 0 | 0 | - | - | - | - | | | - | - | 30 | 1 |
| Real Sociedad | 1. | 2018/19 | 26 | 1 | 3 | 0 | - | - | - | - | | | - | - | 29 | 1 |
| Real Sociedad | 1. | 2019/20 | 30 | 0 | 3 | 0 | - | - | - | - | | | - | - | 33 | 0 |
| Real Sociedad | 1. | 2020/21 | 12 | 0 | 1 | 0 | - | - | 4 | 0 | | | 1 | 0 | 18 | 0 |
| Real Sociedad | 1. | 2021/22 | 24 | 0 | 4 | 0 | - | - | 7 | 0 | - | - | - | - | 35 | 0 |
| Real Sociedad | Denera | Denera | 92 | 1 | 11 | 0 | - | - | 11 | 0 | - | - | 1 | 0 | 115 | 1 |
| Cádiz | 1. | 2022/23 | 10 | 0 | 0 | 0 | - | - | - | - | - | - | - | - | 10 | 0 |
| Cádiz | 1. | 2023/24 | 13 | 0 | 2 | 0 | - | - | - | - | - | - | - | - | 15 | 0 |
| Cádiz | 2. | 2024/25 | - | - | - | - | - | - | - | - | - | - | - | - | - | - |
| Cádiz | Denera | Denera | 23 | 0 | 2 | 0 | - | - | - | - | - | - | - | - | 25 | 0 |
| Ibilbide osoan | Ibilbide osoan | Ibilbide osoan | 272 | 4 | 24 | 0 | 0 | 0 | 15 | 0 | - | - | 1 | 0 | 312 | 4 |

## Kanpo estekak

* Jokalariaren ibilbidea errealaren webgunean
* Datuak: Q15407686
* Multimedia: Joseba Zaldúa / Q15407686
# Joseba Zubeldia

Joseba Zubeldia Agirre (Usurbil, 1979ko martxoaren 19a - ) euskal txirrindulari ohia da. 2002an txirrindularitza profesionalean debutatu zuen Euskaltel-Euskadi taldearekin eta ez zuen garaipenik lortu.

## Palmaresa

1999
* San Pedro Proba
2000
* Etxaniz Memoriala
2004
* 3. Étoile de Bessègesen

## Taldeak

| Urtea | Taldea |
| 2002-2007 | Euskaltel-Euskadi |

## Kanpo estekak

* Joseba Zubeldia - ProCyclingStats
* Joseba Zubeldia - FirstCycling.com
* Datuak: Q1340182
# Joseba Zubia

Joseba Mirena Zubia Atxaerandio (Bilbo, 1950eko otsailaren 19a) bizkaitar politikaria da.
Deustuko Unibertsitatean zuzendaritza ikasi ondoren, EAJren zerrendetan Espainiako Diputatuen Kongresuan eta Espainiako Senatuan egon zen. Jose Antonio Ardanzaren gobernuan lehendakariordea ere izan zen.
# Joseba Zalakain

Joseba Zalakain (Donostia, 1968) gipuzkoar kazetaria da. Gizarte eta Informazio Zientzietan lizentziatua da, eta SIIS Dokumentazio eta Ikerketa zentroaren zuzendaria da 2007tik. Pobreziari, bazterketari, mendekotasunari eta beste arlo ugariri buruzko ikerketak egin ditu.

## Erreferentziak

* ↑ «Nola aldatuko du koronabirusak mundua?» Berria 2020-04-12 CC BY-SA 4.0 lizentziapean.
* Datuak: Q90255953
# Joseba Urkiola

Joseba Urkiola Irulegi (Leitza, Nafarroa, 1986) euskal kazetari bat da. EITBko kirol erredakzioko langilea da, eta gidoilari, erredaktore zein dokumental zuzendari lanak egin ditu. 2018an ETBko kirol zuzendari izendatu zuten. Pilota partidetan esatari aritzen da eta kiroletako albistegiko aurkezle lanak ere egiten ditu. 2021etik aurrera EITBko kirol zuzendaria da.

## Ibilbidea

Leitzako Amazabal institutuan burutu zituen lehen ikasketak, eta 2008an kazetaritzan lizentziatu zen, eta baita Euskal Filologian ere, Euskal Herriko Unibertsitatean. Ondoren, EITBko kirol erredakzioan lanean hasi zen.
ETB1en Eibar, Alavés eta Errealari buruzko albisteak eman zituen. 2017an Eibar, futbolaren tailara dokumentala zuzendu zuen. 2018an ETBko kirol arduradun izendatu zuten. BBK Mendi Film Festivaleko epaimahaikidea izan da. 2020ko urtarrilaren 10etik aurrera, pilota partiden esatari lanak egiten ditu, ostiral iluntzetako ETB Kantxa saioetan, Josetxo Lizartza herrikideak erretiroa hartu ostean. Halaber, tarteka Gaur egun Kirolak albistegia ere aurkezten du.
2021eko otsailean EITBko zuzendaritzak organigraman aldaketak egin zituen, eta Urkiola EITB taldeko hedabide guztietako kirol zuzendaria izendatu zuten. 2022an Nafarroako Kazetarien Elkarteak Teobaldo sarietako bat eman zion.

## Erreferentziak

* ↑ Urkizu, Urtzi. «Unai Iparragirre izango da ETBko zuzendaria» Berria (Noiz kontsultatua: 2021-02-24).
* ↑ Berria. «Joseba Urkiola izango da ETBko kiroletako buru» Berria (Noiz kontsultatua: 2021-02-24).
* ↑ «'Hartz eta Otsoekin lotan' ganador Mendi Short 2018» mendifilmfestival.com (Noiz kontsultatua: 2021-02-24).
* ↑ (Gaztelaniaz) «Joseba Urkiola, el recambio de Josetxo Lizartza» El Diario Vasco 2020-01-10 (Noiz kontsultatua: 2021-02-24).
* ↑ «Transformazioa eta zeharkakotasuna, EITBko Zuzendaritzako izendapenen bereizgarri» EITB Euskal Irrati Telebista 2021-02-23 (Noiz kontsultatua: 2021-02-24).
* ↑ «Joseba Urkiolak jasoko du Nafarroako Kazetarien Elkarteak ematen duen Teobaldo sarietako bat» EITB 2022-09-30 (Noiz kontsultatua: 2022-10-04).

## Kanpo estekak

* Joseba Urkiolari elkarrizketa. 2013ko azaroaren 22a. Diariovasco.com (Gaztelaniaz)
* Joseba Urkiolari elkarrizketa, 2020ko ekainaren 11. Berria.eus
* Datuak: Q56872013
# Jorge Fernández Díaz

Jorge Fernández Díaz (Valladolid, Espainia, 1950eko apirilaren 6a) politikaria da, egun PP alderdiaren baitan, eta Espainiako Barne Arazoetako ministroa 2011tik 2016ra. Opus Dei kongregazioko kide supernumerarioa da. Erlijio jaiera handiko gizona, Espainiako Barne Ministerioaren dominak jarri dizkio Andre Mariari, eta esaten du aingeru guardako bat duela, Marcelo izenekoa, eguneroko zereginetan laguntzen diona (adibidez, autoa aparkatzen).

## Erreferentziak

* ↑ (Gaztelaniaz) «Jorge Fernández Díaz: "Tengo un ángel de la guarda que se llama Marcelo y me ayuda a aparcar"», 20minutos, 2015-12-10.

## Kanpo estekak

* Datuak: Q1297890
* Multimedia: Jorge Fernández Díaz / Q1297890
* Aipu famatuak: Jorge Fernández Díaz
# Jorge Fonseca

Jorge Ivayr Rodrigues da Fonseca (São Tomé eta Príncipe, 1992ko urriaren 30a) São Tomé eta Príncipe-n sortutako judo borrokalari portugaldarra da.

## Olinpiar Jokoak

2020ko Udako Olinpiar Jokoetan, Tokio 2020an (Tokio), brontzezko domina lortu zuen (Niyaz Ilyasov errusiarrarekin partekaturik) ≤100 kg-ko gizonezkoen kategorian, Aaron Wolf japoniarrarekin (urrezkoa) eta Cho Gu-ham hegokorearrarekin (zilarrezkoa) galduz.

## Udako Olinpiar Jokoetako emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 03 ! | ≤100 kg, gizonezkoa |

## Erreferentziak

* ↑ «Jorge Fonseca» JudoInside.com-en 2021-11-03an begiratua (Ingelesez)
* ↑ «Jorge Fonseca» olympedia.org 2021-11-03an begiratua(Ingelesez)
* ↑ «Jorge Fonseca» Olympics.com 2021-11-03an begiratua (Gaztelaniaz)
* ↑ "Judoa, ≤100 kg, emaitzak 2020" olympedia.org (Ingelesez)
* Datuak: Q26237624
# Jorge Garbajosa

Jorge Garbajosa Chaparro (Torrejón de Ardoz, 1977ko abenduaren 19a - ) espainiar saskibaloi jokalari ohia da. Hegal-pibot postuan aritu zen hainbat taldetan.

## Taldeak

* TAU Baskonia (1994-2000)
* Benetton Treviso (2000-2004)
* Unicaja Málaga (2004-2006)
* Toronto Raptors (2006-2008)
* BC Khimki (2008-2009)
* Real Madrid (2009-2011)
* Unicaja Málaga (2011-2012)

## Erreferentziak

* ↑ «Garbajosak Malagan jokatuko du» Berria 2011-03-15.
* Datuak: Q316577
* Multimedia: Jorge Garbajosa / Q316577
# Jorge Ferrari Hardoy

Jorge Ferrari Hardoy (Buenos Aires, 1914 - 1977) arkitekto eta diseinatzaile argentinarra izan zen, hirigintzan eta etxebizitzan espezialista. 1930eko hamarkadaren erdialdean, barne-diseinuarekiko interes handia agertu zuen. BKF Aulkia da bere diseinu ezagunena.

## Ibilbidea

1937ra arte ikasi zuen Buenos Aireseko Unibertsitateko Arkitektura Eskolan, garai hartan Zientzia Zehatzak, Fisika eta Naturaren Fakultatekoa zena. Eskolatik pasa ondoren, Europara bidaiatu zuen Parisen denbora pixka bat igarotzeko, Juan Kurchan bere ikaskidearekin. 1937an Le Corbusierren estudioan lan egin zuen, eta Antonio Bonet ezagutu zuen. Le Corbusierren postulatuen jarraitzaile handia izan zen, zeinak Latinoamerikan interes berezia izan zuen Arkitektura Modernoaren Nazioarteko Kongresuaren ("Congres Internationaux d'Architecture Moderne" CIAM) ordezkari gisa. Biak Buenos Aireseko Araudi Planean lan egin zuten, eta 1947an zuzendari izendatu zuten. Hirigintzako arduradun gisa, Ferrari Hardoy Mendoza eta San Nikolaseko arau-planetan parte hartu zuen, baita 1944an San Juan hiriaren berreraikuntzan ere. 1947tik 1951ra Jorge Vivancorekin lan egin zuen, Argentinako CIAMeko delegatua. Berarekin batera, Ferrari Hardoy oso aktiboa izan zen La Platako Industria Eskolan, Universidad del Litoraleko Arkitektura eta Hirigintza Eskolan eta Buenos Airesko Unibertsitatean hizlari gisa.

## Erreferentziak

* ↑ archdaily. (19 de marzo de 2013). Edificio Los Eucaliptus / Jorge Ferrari Hardoy + Juan Kurchan. .
* ↑ «Ferrari Hardoy, Jorge» ModernaBuenosAires.org.

## Kanpo estekak

* Datuak: Q16582153
# Jorge Fernández

Jorge Fernández pertsona ezberdinen izena da:
* Jorge Fernández Díaz (1950-), espainiar politikaria da, egun PP alderdiaren.
* Jorge Fernández Madinabeitia (1972-), euskal aktore eta telebista-aurkezlea.
# Jorge Fernández Madinabeitia

Jorge Fernández Madinabeitia (Alacant, 1972ko abuztuaren 8a - ) euskal aktore eta telebista-aurkezlea da.

## Biografia

EHUn Gorputz Heziketa ikasi ondoren, Gasteizko Virgen Niña eskolan irakaslea izan zen.

## Lana
### Modelo

1999an Mister Espainia saria lortu zuen.

### Saskibaloi-jokalaria

Saskibaloiari ere ekin zion eta, 1998an, Saski Baskonian debuta egin zuen ACB Ligan.

### Aktorea

* Los Serrano (2003-2005)
* 7 vidas (2002-2004)
* La corriente alterna (2002)
* Esencia de poder (2001)
* El Señorío de Larrea

### Telebista aurkezlea

* Euskadi reta
* Date el Bote (2001)
* Gran hermano (2001-2002)
* La quinta esfera (2003)
* Gran Hermano VIP: El Desafío (2004)
* El verano de tu vida (2005)
* Gente de primera (2005)
* Los más (2006), Paula Vazquezekin batera.
* La ruleta de la suerte (2006-egun)
* Esta casa era una ruina (2007-egun)
* Canta si puedes (2009)
* Quiero cantar (2010)
* Datuak: Q3321675
* Multimedia: Jorge Fernández Madinabeitia / Q3321675
# Jorge Gamarra

Jorge Gamarra Sagarra (1922ko ekainaren 15a – 2020ko uztailaren 17a) abokatu, epaile, irakasle eta jurista uruguaitarra izan zen. Uruguaiko historiako doktrina zibilaren adierazlerik handiena dela aitortzen da.
Zuzenbide Pribatuaren II eta III (Betebeharrak eta Kontratuak) 5. graduko katedraduna izan zen Errepublikako Unibertsitateko Zuzenbide Fakultatean. Ikasketa Judizialen Zentroko irakaslea izan zen. UDELAR Zuzenbide Fakultateko katedradun emeritua, hainbat unibertsitate eta entitateren bereizgarri ugari jaso ditu, besteak beste, Uruguaiko Unibertsitate Katolikoa, Buenos Aireseko Unibertsitatea eta Zuzenbide Ikasleen Zentroa. Arloko hainbat belaunalditako irakasleen irakaslea izan da.
Zuzenbide Zibileko hainbat ikerketa talde zuzendu zituen Errepublikako Unibertsitateko Zuzenbide Fakultatean . 1950eko hamarkadan "Uruguaiko Zuzenbide Zibilaren Ituna" idazten hasi zen, 26 liburukiz osatutako bere obrarik handiena, ikasle, profesional eta epaileentzat ezinbesteko hitzordua dena. Gaiari buruzko hainbat libururen eta doktrina-artikulu eta jurisprudentzia ohar ugariren egilea da. 1970ean Uruguaiko Zuzenbide Zibilaren Urtekaria sortu eta zuzendu zuen. 2013an, Revista de Doctrina y Jurisprudencia de Derecho Civil sortu zen, eta haren sortzaile eta zuzendaria izan zen.
Uruguaiko Alderdi Sozialistako kidea, hiru aldiz senatari ordezkoa izan zen.

## Argitalpen batzuen hautaketa

* 1956, Estudio sobre obligaciones. Montevideo: Editatu. Medina.
* 1957, Tratado de Derecho Civil uruguayo (26 liburuki). Montevideo: Unibertsitateko Kultura Fundazioa.
* 1971, La presunción de culpa en la responsabilidad civil del automovilista. Montevideo: Unibertsitateko Kultura Fundazioa.
* 1985, Cláusula en moneda extranjera, voluntad de las partes y teoría de la imprevisión. Montevideo: Unibertsitateko Kultura Fundazioa.
* Responsabilidad Médica. Montevideo, Unibertsitateko Kultura Fundazioa.
* Obligaciones y cuasicontratos (egilekidetasunean). Montevideo, Unibertsitateko Kultura Fundazioa.
* Buena Fe Contractual, Montevideo, Unibertsitateko Kultura Fundazioa
* Neoconstitucionalismo, Código y Ley Especial, Montevideo, Unibertsitateko Kultura Fundazioa
* 1996, La responsabilidad contractual (2 liburuki).

## Erreferentziak

* ↑ El Observador. (17 de julio de 2020). Murió a los 98 años Jorge Gamarra, histórico abogado, profesor y autor. Uruguay.
* ↑ Historias Universitarias. Jorge Gamarra Sagarra. Uruguay.
* ↑ Parlamento de Uruguay. (17 de julio de 2020). Senador Jorge Gamarra. Uruguay.

## Kanpo estekak

* Datuak: Q42385757
# Jorge Garcia

Jorge Garcia Meza (Omaha, Nebraska, Estatu Batuak, 1973ko apirilak 28) aktore estatubatuarra da. Lost telesailean ari izan zen lanean ospe eman dion Hugo Reyes "Hurley"ren paperarekin.
Jorge Garciaren aita txiletar jatorriko medikua da eta ama kubatar jatorriko irakaslea. Biak Estatu Batuetan ezagutu ziren eta Omahan jaio zen Jorge, ondoren Kalifornia hegoaldean hazi zen.
Orain arteko bere paper garrantzitsuena Lost telesailean duena da. Hasieran batean "Sawyer"en papera lortzeko aurkeztu bazen ere telesailaren probara, gidoilariei hainbeste gustatu zitzaien aktorea "Hurley"ren papera sortu zutela beretzat.

## Filmografia

* Raven's Ridge (1997)
* Tomorrow by Midnight (1999)
* King of the Open Mic's (2000)
* Spin City (2001) (Kapitulu 1)
* The Slow and the Cautious (2002)
* Rock Me Baby (2003) (Kapitulu 1)
* Becker (2003-2004) (10 kapitulu)
* Curb Your Enthusiasm
* Columbo: Columbo Likes the Nightlife (2003)
* Curb Your Enthusiasm (2004) (Kapitulu 1)
* Happily Ever After (2004)
* Tales From The Crapper (2004)
* Hitman: Blood Money (2005)
* Little Athens (2005)
* The Good Humor Man (2005)
* Deck the Halls (2006)
* Sweetzer (2006)
* Lost (2004-2010)

## Kanpo estekak

* Dispatches from the Island, Jorge Garcíaren bloga.
* Datuak: Q264914
* Multimedia: Jorge Garcia / Q264914
# Independentziaren Aldeko Alderdia

Independentziaren Aldeko Alderdia (PI) (katalanez Partit per la Independencia) euskaraz) alderdi independentista kataluniarra izan zen.
Angel Colomek 1996an sortu zuen, ERCtik banandu ondoren. 1996ko hauteskundeetan izan zituen emaitzengatik desagertu zen. Hauteskunde haietan Pilar Rahola aurkeztu zen Bartzelonako hautagai moduan.
Gaur egun, Colom eta alderdi honetako kide askok Convergència Democràtica de Catalunyara joan ziren.

## Kanpo estekak

* Datuak: Q3322339
# Independentziaren eguna (AEB)

    Artikulu hau jaiegunari buruzkoa da; filma gaitzat duena beste hau da: «Independence Day»
Independentziaren eguna (ingelesez Independence Day edo Fourth of July) urtero uztailaren 4an Estatu Batuetan ospatzen duten jaieguna da. Egun hartan 1776an Ameriketako Estatu Batuetako Independentziaren Deklarazioa sinatu zuten eta, urteurrena ospatzeko, aire-librean ekitaldiak egiten dituzte, hala nola, desfileak, beisbol-partidak edo su artifizialak.

## Kanpo estekak

* Datuak: Q86591
* Multimedia: Independence Day (United States) / Q86591
# Independența (Constanța)

Independența Errumaniako udalerri bat da, Constanța konderrian. 2.595 biztanle ditu, 177,9 kilometro koadroko azaleran banatuta.

## Herriak

Udalerrian honako herriak daude:
Independența $^{(en)}$ Fântâna Mare $^{(en)}$ Movila Verde $^{(en)}$ Olteni $^{(en)}$ Tufani $^{(en)}$

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q5052508
# Independiente Rugby Club

Independiente Rugby Club, Espainiako Kantabria autonomoa erkidegoko Santander hiriko errugbi taldea da.
Gaur egun ez dago inongo kategorian, 2023 - 2024 denboraldia "B" Ohorezko Mailan jokatzeari utzita, arrazoi ekonomikoengatik, bere jokalari profesionalak Gizarte Segurantzan alta eman gabe eta dagozkion zenbatekoak ordaindu gabe, zorra duela 280.000 euro inguru berarekin.

## Palmaresa

* Errege Kopa (0): Finalista 2014an
* Espainiako Errugbi Superkopa (0): Finalista 2014an
* Ohorezko B maila (1): 2013
* Datuak: Q6017638
* Multimedia: Independiente Rugby Club / Q6017638
# Independența

Independența honako hau izan daiteke:
* Independența (Galați)
* Independența (Constanța)
# Independentziaren aldeko Kataluniar Solidaritatea

Solidaritat Catalana per la Independència, SC edo SCI (euskaraz Independentziaren Aldeko Kataluniar Solidaritatea) Kataluniar Estatu baten edo Kataluniaren independentziaren aldeko gizarte eta politika mugimendu bat da. Lehenbiziko aldiz 2010eko azaroaren 28ko Kataluniako Parlamentuko hauteskundeetan aurkeztu zen. Hauteskunde horiek burutu ondoren Kataluniako Legebiltzarrean 4 legebiltzarkide izatea lortu zuen.
Mugimendu honen buru nagusiak Joan Laporta, Alfons López Tena eta Uriel Bertran dira.

## Kanpo estekak

* Solidaritat Catalana per la Independència alderdiaren webgune ofiziala (Katalanez)
* Joan Laportaren webgunea
* Datuak: Q2574591
* Multimedia: Solidaritat Catalana per la Independència / Q2574591
# Independência (Ceará)

Independência Brasilgo udalerri bat da, Ceará estatuan kokatua. 24.024 biztanle ditu 3.218,678 km²ko eremuan.

## Ikus, gainera

* Ceará

## Kanpo estekak

* Datuak: Q284334
* Multimedia: Independência (Ceará) / Q284334
# Independentzia mendigunea

Independentzia mendigunea edo Qullai Istiqlol (tajikeraz Қуллаи Истиқлол), 6.974 metroko garaierarekin Pamir mendietako laugarren mendirik garaiena da, Tajikistango Badakhxan Garaiko Probintzia Autonomoaren erdialde inguruan dagoena, Yazgulem ibaiaren iturrian.

## Ezaugarri orokorrak

Mendia izotzez eta elurrez estalitako hiru tontorrez osatua dago, eta bere ipar-mendebaldeko aurpegia Fedchenko glaziarraren iturria da. Mendiaren jatorrizko izena Dreispitz izan zen, lehen aldiz 1928an igo zuen baina baldintza klimatiko kaxkarrengatik eta igoerak zituen arriskuengatik tontorreraino iristerik izan ez zuen germano-errusiar taldearen omenez. Bere tontorrera, lehen aldiz, A. Ugarovek zuzendutako talde bat iritsi zen, 1954an.
Bigarren Mundu Gerraren ondoren Iraultza Mendia bezala berrizendatua izan zen. 2006an bere egungo izena jaso zuen.

## Kanpo estekak

* Datuak: Q2387852
# Independentziaren Etxea museoa

Indepentziaren Etxea (gaztelaniaz: Casa de la Independencia), 1965eko maiatzaren 14az geroztik Independentziaren Etxea museoa (gaztelaniaz: Museo Casa de la Independencia), Paraguaiko eta Asuncion hiriko historian balio handia duen eraikina da. Bertan 1811ko maiatzean Paraguai Espainiatik independizatu zuten protagonista nagusiek ezkutuko bilkurak egiten baitzituzten.
Independentziaren Etxea Asunciongo erdialde txikian (gaztelaniaz: Microcentro) dago, Presidente Franco eta 14 de Mayo kaleen izkinean. 1965az geroztik museo bihurtua, agiri eta objektu historikoak gordetzen ditu.

## Historia

Etxea Antonio Martínez Sáenz espainiarrak eraiki zuen 1772an. Honek Petrona Caballero de Bazán paraguaitarrar zuen emazte. Etxeak hormak adobezkoak ditu; sabaia teilaz estalita dago; eta oinarria palmondoz eta guaduaz eraikita.
Martínez Sáenz anaien orubean Pedro Juan Caballerok ostatu hartzen zuen Tobatí jaioterritik hiriburura joaten zenean.
Martíneztarren etxearen aurrean Juana María de Lararen etxea zegoen. Vicente Ignacio Iturbe, haren biloba, haren etxean ostatu hartu ohi zuen. Juan Bautista Rivarola kapitaina, Barrero Granden bizi zena, hirira joaten zenean bere amaginarrebaren etxean geratzen zen, etxartearen ondoan zegoena. Fulgencio Yegros itzaltsuak eta Mariano Recalde tenienteak Martíneztarren etxera joaten ziren maiz, nondik Facunda Speratti eta Virginia Marín gorteatzen baitzituzten hurrenez hurren.
Martínez Sáenz anaien egoitza espainiarren mendearen aurka konspiratzeko leku ezin hobea izan zen. Maiatzaren 14ko gauean Pedro Juan Caballero buru zuen gizon-talde bat aldameneko etxartetik irten eta handik etxadi gutxira zegoen Espainiako gobernadorearen etxera zuzendu zen. Koartelak hartu ondoren, maiatzaren 15eko gauerdian Bernardo de Velazco y Huidobro gobernadoreak agintea matxinoei eman zien, horrela Paraguai herrialde burujabe bihurtuz.
1943an Paraguaiko Gobernuak etxea erosi zuen. 1961ean Monumentu Historiko Nazionala deklaratu zuten.

## Kanpo estekak

* (Gaztelaniaz) Independentziaren Etxearen webgunea
* Datuak: Q3300187
# Independența (Galați)

Independența Errumaniako udalerri bat da, Galați konderrian. 4.371 biztanle ditu, 59,31 kilometro koadroko azaleran banatuta.

## Herriak

Udalerrian honako herriak daude:
Independența $^{(en)}$

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q3725478
# Jozef Abasq

Jozef Abasq, Didrouz goitizenez ere ezaguna, (Gwiproñvel, Bretainia, 1923 – 2006ko abenduaren 20) idazle bretainiarra zen. Ingelerazko eta bretainierazko irakaslea izan zen Nantesen.
1990ean Langlais literatura-saria irabazi zuen Truez va Doue liburuagatik.

## Bibliografia

* Truez va Doue (1981, Al Liamm)
* Datuak: Q980750
# Joyeux

Joyeux Ain departamenduko udalerria da, Frantziako Auvernia-Rodano-Alpeak eskualdean.

## Ikus, gainera

* Ain departamenduko udalerrien zerrenda

## Kanpo estekak

* Datuak: Q845861
* Multimedia: Joyeux (Ain) / Q845861
# Joyeux Noël (2005eko filma)

Joyeux Noël 2005eko Christian Carion frantziar zinema zuzendariaren film dramatikoa da.

## Argumentua

Oharra: Atal honek istorio osoa edo amaiera argitzen du.
1914ko negu gogorrak iparraldeko Frantziako lubakiak elurrez bete ditu. Gabon gaua da eta alde batetik alemaniarrek eta, bestetik, frantziarrek eta eskoziarrek abesteari ekiten diote.

## Kanpo estekak

* Datuak: Q72090
# Joyland (Stephen Kingen eleberria)

Joyland, Stephen King estatubatuar idazlearen detektibe eta misterio eleberri bat da. 2013ko ekainaren 4ean argitaratua izan zen.

## Argumentua

Oharra: Atal honek istorio osoa edo amaiera argitzen du.
1973ko uda, Ipar Carolina, 21 urteko Devin Jones ikasleak Joylanden lanean hasi da, parke tematiko modernoen sorrera aurreko estilo klasikoa duen jolas-parke txikian. Bertako langileen artean zabaldua dagoen kondaira baten arabera, Izuaren Etxean duela urte batzuk eraildako neska baten mamua bizi omen da. Bere eguneroko betebeharrak burutzen dituen bitartean, Devinek hiltzailearen nortasuna argitzen saiatuko da.

## Kanpo estekak

* Datuak: Q1149756